Rakke valla lipp

Rakke valla lipp on endise Eesti haldusüksuse Rakke valla lipp.

Lipp on kinnitati 19. septembril 1994.

 Lipu kirjeldus 

Valla lipuks on ruudukujuline vapilipp. Sinisel kangal on valge kolmnurk, mis suundub lipu alanurkadest ülaserva keskele. Valgel kolmnurga keskel on seitsme kroonlehega sinine rukkilill. Kummalgi sinisel väljal valge veepiisk. Lipu normaalsuurus on 105×105 cm.

Põhjendus
Valge kolmnurk tähistab paekivi ja sellest toodetavat lupja ning nende kasutamist ehitustel. Rukkilille seitse kroonlehte märgivad Rakke valla moodustanud seitset mõisat. Valged veepiisad osutavad valla maade paiknemisele Pandivere veemaardealal.

 Lipu kasutamise kord 

Rakke valla vapi ja lipu kujutist võib kasutada vallavolikogu, vallavalitsuse ja tema struktuuriüksuste ning vallaasutuste pitsatitel. 
Rakke valla vapi ja lipu kujutist võivad kasutada esimeses punktis loetletud üksused dokumendiplankide, trükiste, embleemide, meenete ja siltide kujunduselementidena. Muudel juhtudel reguleeritakse vapi ja lipu kujutise kasutamine vallavalitsuse poolt.
Neile, kellel on vapi ja lipu kujutise kasutamise õigus, väljastab nende etalonkujutiste koopiad vallasekretär.
Rakke valla lipp heisatakse alaliselt vallamaja hoone ees ning selle võib heisata ka allasutuste lipumastidel. Valla lipu võib heisata riiklikel pühadel ja tähtpäevadel, avalikel üritustel ja perekondlike sündmuste puhul.
Rakke valla lipu heiskamisel koos Eesti riigilipuga või mõne teise riigi lipuga asub valla lipp lippude poolt vaadates vasakul.
Vapi ja lipu etalonkujutisi säilitatakse Rakke Vallavalitsuse kantseleis.

 Vaata ka 
Rakke valla vapp
Lääne-Viru maakond

 Välislingid 
 Rakke valla sümboolika
 Rakke valla põhimäärus

Kategooria:Lääne-Viru maakonna lipud
Kategooria:Eesti endiste valdade lipud
Kategooria:Rakke vald